كيلو 99 (فيلم)

كيلو 99 هو فيلم مصرى انتج سنة 1956.

 قصة الفيلم 
الست إنصاف (مارى منيب) أم مشمش صاحبة فرقة لإحياء الأفراح ومعها ابنتها الراقصة سوسو (ثريا حلمى) ومعهم المطرب حمادة (عبدالغنى السيد) اللى يعمل بالنهار سواق شاحنة، و فى المساء يغنى فى الفرقة، والست أنصاف متجوزه من المعلم شحاتة (عبدالحميد زكى) صاحب القهوة التى يعمل بيها صبيه بقو (اسماعيل ياسين). حمادة يحب سوسو، لكن المعلم شحاتة جوز أمها عايز أن يزوجها للمعلم شلبى (عبدالمنعم اسماعيل) الذى يتاجر مع الانجليز فى السر وينقل لهم المواد الغذائية. ويحب بقو جارتهم نبوية (نادية السبع) إبنة الاستاذ أحمد أفندى (توفيق اسماعيل) والست صفية (سعاد أحمد). يسافر حمادة للسويس لتوصيل شحنة خضروات، لكن القوات البريطانية تستولى على الشاحنة وتحتجز حمادة وبقو اللى يتعرفان على جنديتين من قوات المعسكر (نيللى مظلوم و ماريز لانجو) ويخرجان معهن متنكرين فى زى نسائى للسباحة معهن فى خليج السويس، ويتمكنوا من مغافلة الفتاتين والهروب لالقاهرة. كانت عربياتالمعلم شلبى الذى يتعامل مع الانجليز لا تتعرض للسرقة أو المصادرة، لكن دندراوى (عمر الجيزاوى) يكون مع حسن (حسن أتله) فرقة فدائية تعترض عربياتالمعلم شلبى وتستولى عليها، لكن مستر فوكس (إسماعيل عبد المجيد) القائد الإنجليزى وعد المعلم شلبى بحمايته وقت سفره فى الميعاد المحدد، و كان دندراوى قد وضع عين له فى جوه منزل مستر فوكس و هو خادم سودانى الذى أبلغ دندراوى بميعاد سفر السيارة، فإنتظرتها فرقة المقاومة متنكرين فى زى جنود انجليز، و حطو  للمعلم شلبى قنبلة فى مؤخرة سيارته، فانفجرت لما وصلت السيارة للمعسكر الإنجليزي. سافرت فرقة الست أنصاف الى واحده من الأفراح فى الشرقية، فإعترضهم الجنود الانجليز وسرقوا ما معاهم من نقود ومصاغ ذهبي، ولما قاومهم حمادة ضربوه واحتجزوه. ولما علم بقو بما حدث أخذ معه سوسو وزجاجتين من الخمر، وقابل الجنود الانجليز و أعطاهم زجاجات الخمر ولما شربوها وسكروا، تمكن بقو وسوسو من فك قيود حمادة واستعادة المسروقات و أسروا الجنود الانجليز ورجعو للقاهرة وسلموهم للبوليس المصري، وتطوع الجميع فى كتائب التحرير لمقاومة الوجود الإنجليزى فى خط القنال لحد وُضعت إتفاقية الجلاء ورحل الانجليز عن ارض مصر، و اتجوز حمادة من سوسو و اتجوز بقو من نبوية.
 أغانى الفيلم 
ألف أغانى الفيلم جليل البندارى، ومحمد على أحمد، ولحنها محمد عبد الوهاب، وعزت الجاهلى، واحمد صبرة.

 مصادر 

كيلو 99 (فيلم)
كيلو 99 (فيلم)
كيلو 99 (فيلم)
تصنيف:افلام اسماعيل ياسين
تصنيف:صفحات تستخدم خاصية P345
تصنيف:افلام مصريه